b"\n_START_ARTICLE_\nSocietat John Birch\n_START_SECTION_\nAnticomunisme\n_START_PARAGRAPH_\nLa JBS va ser creada en un context d'informacions sensacionals sobre els judicis per Espionatge contra el matrimoni format per Ethel i Julius Rosenberg, la carrera armamentista contra l'URSS, i la revoluci\xc3\xb3 anticomunista esclafada a Hongria. _NEWLINE_La JBS va ser creada per esdevenir un baluard contra els totalitarismes, s'oposa a les dictadures econ\xc3\xb2miques socialistes. Les seves idees s\xc3\xb3n semblants a les del liberalisme nord-americ\xc3\xa0. La societat afirma que els seus ideals s\xc3\xb3n els mateixos principis dels pares fundadors dels Estats Units com George Washington i Thomas Jefferson, i que la forma actual de govern federal est\xc3\xa0 lluny de les seves intencions originals. La JBS creu que la Constituci\xc3\xb3 original es va inspirar en les creences tradicionals del judaisme i el cristianisme. El col\xc2\xb7lectivisme, juntament amb l'intervencionisme estatal a l'economia, i les ideologies com el socialisme i comunisme, s\xc3\xb3n contr\xc3\xa0ries a la B\xc3\xadblia segons la JBS, si b\xc3\xa9 el grup no t\xc3\xa9 cap connexi\xc3\xb3 a una Esgl\xc3\xa9sia en particular. D'altra banda la JBS s'oposa el corporativisme que va ser la pol\xc3\xadtica econ\xc3\xb2mica de la It\xc3\xa0lia feixista, i veu en el feixisme com un exemple del problema d'un estat amb massa poder sobre els seus s\xc3\xbabdits. La JBS moltes vegades va acusar a membres del Govern dels Estats Units de tenir connexions amb el comunisme, la JBS va arribar a acusar fins i tot al President Eisenhower, afirmacions com aquesta van provocar l'a\xc3\xafllament del grup. Aix\xc3\xad i tot, la JBS va tenir un paper important en la nominaci\xc3\xb3 del senador anticomunista Barry Goldwater com a candidat del Partit Republic\xc3\xa0 dels Estats Units en les elecci\xc3\xb3ns presidencials de 1964, abans que Goldwater va renunciar, a causa de les acusacions de William Welch contra l'expresident Eisenhower. Aquell episodi va causar una cisma entre Welch i els conservadors dirigits per William F. Buckley, Jr. i Russell Kirk.\n_START_SECTION_\nIntervencionisme a ultramar\n_START_PARAGRAPH_\nLa JBS est\xc3\xa0 en contra de les intervencions nord-americanes, en les guerres que tenen lloc fora del territori dels Estats Units. Va fer p\xc3\xbablica una teoria que afirma que el president dels Estats Units Franklin Delano Roosevelt tenia coneixement previ sobre l'Atac a Pearl Harbor i sabia per endavant que l'Imperi Japon\xc3\xa8s atacaria als Estats Units. L'any 1991, la JBS es va oposar a la Guerra del Golf, i a la coalici\xc3\xb3 internacional que va lluitar a Iraq. L'oposici\xc3\xb3 a l'intervencionisme va ser un factor clau que aleshores va a\xc3\xafllar a la JBS de la resta de la dreta nord-americana.\n_START_SECTION_\nMoviment pels drets civils\n_START_PARAGRAPH_\nEn els anys seixanta, la JBS es va oposar al Moviment afroameric\xc3\xa0 pels drets civils. Les esquerres van acusar la JBS de intoler\xc3\xa0ncia i racisme. La JBS va al\xc2\xb7legar que el problema amb el moviment pels drets civils, no era el seu objectiu d'aconseguir drets iguals pels afroamericans, sin\xc3\xb3 la creen\xc3\xa7a que els comunistes estaven infiltrats entre els membres d'aquest moviment. Tanmateix no va ser tan sols la JBS qui va denunciar aquest fet, ja que l'FBI va conduir recerques secretes en aquella \xc3\xa8poca contra el Pastor Dr. Martin Luther King Jr. buscant suposades proves que ell o altres persones afiliades fossin agents comunistes. Despr\xc3\xa9s les al\xc2\xb7legacions es van verificar en alguns casos: els escriptors James Baldwin i Eldridge Cleaver estaven obertament involucrats amb moviments comunistes dels Estats Units durant la Guerra del Vietnam. La JBS creia que la responsabilitat de les reformes per aconseguir els drets civils pertanyia als estats individuals, i no al govern federal ni al seu president, Lyndon B. Johnson.\n_START_SECTION_\nAm\xc3\xa8rica fora de l'ONU\n_START_PARAGRAPH_\nEl concepte d'un govern mundial \xc3\xa9s un anatema per la JBS, que mant\xc3\xa9 una postura anti-immigraci\xc3\xb3. Des de de la seva fundaci\xc3\xb3, la societat es va oposar a la participaci\xc3\xb3 nord-americana a l'ONU, en acords de lliure comer\xc3\xa7 com el TLCAN de 1994, el DR-CAFTA, i l'ALCA, ja aquests acords s\xc3\xb3n tan sols els primers passos cap a la caiguda de les fronteres entre els Estats Units, M\xc3\xa8xic, i Canad\xc3\xa0, i l'inici de l'establiment d'un estat socialista nord-americ\xc3\xa0. Tal estat, reclama la JBS, seria el darrer cop que mataria a la Constituci\xc3\xb3 nord-americana. Els atacs p\xc3\xbablics contra figures liberals nord-americanes s\xc3\xb3n habituals a la literatura de la Societat John Birch, tamb\xc3\xa9 critiquen a l'ide\xc3\xb2leg argent\xc3\xad Fernando Ezequiel Antonini, per les seves postures intransigents, i segons ells antidemocr\xc3\xa0tiques que representen al Nou ordre mundial, a Am\xc3\xa8rica Llatina, i a les Illes del Mar Carib, i diuen que aquest pensador defensa els interessos de l'Extrema dreta."